CELEX: C2007/315/19
Language: mt
Date: 2007-12-22 00:00:00
Title: Kawża C-97/06: Sentenza tal-Qorti tal-Ġustizzja (Ir-Raba' Awla) tat- 18 ta' Ottubru 2007 (talba għal deċiżjoni preliminari tat-Tribunal Superior de Justicia de Madrid, Spanja) — Navicon SA vs Administración del Estado (Sitt Direttiva tal-VAT — Eżenzjonijiet — Artikolu 15(5) — Kunċett ta' nolleġġ ta' bastimenti li jbaħħru — Kompatibbiltà ta' liġi nazzjonali li tippermetti biss l-eżenzjoni ta' nolleġġ ta' bastiment sħiħ)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/12
            
         Sentenza tal-Qorti tal-Ġustizzja (Ir-Raba' Awla) tat-18 ta' Ottubru 2007 (talba għal deċiżjoni preliminari tat-Tribunal Superior de Justicia de Madrid, Spanja) — Navicon SA vs Administración del Estado
   (Kawża C-97/06) (1)
   
   (Sitt Direttiva tal-VAT - Eżenzjonijiet - Artikolu 15(5) - Kunċett ta' “nolleġġ ta' bastimenti li jbaħħru’ - Kompatibbiltà ta' liġi nazzjonali li tippermetti biss l-eżenzjoni ta' nolleġġ ta' bastiment sħiħ)
   (2007/C 315/19)
   Lingwa tal-kawża: L-Ispanjol
   Qorti tar-rinviju
   Tribunal Superior de Justicia de Mad
   Partijiet fil-kawża prinċipali
   
      Rikorrenti: Navicon SA
   
      Konvenuta: Administración del Estado
   Suġġett
   Talba għal deċiżjoni preliminari — Tribunal Superior de Justicia de Madrid — Interpretazzjoni ta' l-Artikolu 15(5) tas-Sitt Direttiva tal-Kunsill 77/388/KEE, tas-17 ta' Mejju 1977, dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-valur tal-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1) — Eżenzjoni ta' nolleġġ ta' bastimenti li jbaħħru — Inklużjoni jew le ta' nolleġġ parzjali — Kompatibbiltà mad-Direttiva ta' liġi nazzjonali li tippermetti biss l-eżenzjoni ta' nolleġġ totali
   Dispożittiv
   
               1)
            
            
               L-Artikolu 15(5) tas-Sitt Direttiva tal-Kunsill 77/388/KEE, tas-17 ta' Mejju 1997, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, kif emendata bid-Direttiva tal-Kunsill 92/111/KEE, ta' l-14 ta' Diċembru 1992, għandu jiġi interpretat fis-sens li jkopri kemm in-nolleġġ sħiħ u kemm in-nolleġġ parzjali ta' bastimenti użati għan-navigazzjoni fl-ibħra miftuħa. Għalhekk, din id-dispożizzjoni tipprekludi leġiżlazzjoni nazzjonali, bħal dik in kwistjoni fil-kawża prinċipali, li tagħti l-benefiċċju ta' l-eżenzjoni mit-taxxa fuq il-valur miżjud f'każ ta' nolleġġ sħiħ biss ta' dawn il-bastimenti.
            
         
               2)
            
            
               Hija l-qorti tar-rinviju li għandha tiddetermina jekk il-kuntratt in kwistjoni fil-kawża prinċipali jissodisfax il-kundizzjonijiet ta' kuntratt ta' nolleġġ fis-sens ta' l-Artikolu 15(5) tas-Sitt Direttiva 77/388, kif emendata bid-Direttiva 92/111.
            
         
      (1)  ĠU C 131, 3.6.2006.